Sklep III DoR 111/2013
Datum: 2014-03-11T01:00:00.000+01:00
ecli: ECLI:SI:VSRS:2014:III.DOR.111.2013
opravilna_stevilka_ii_stopnje: VSL I Cpg 666/2012
sodisce: Vrhovno sodišče
oddelek: Gospodarski oddelek
podrocje: OBLIGACIJSKO PRAVO - CIVILNO PROCESNO PRAVO
institut: dopuščena revizija - neupravičena pridobitev

## Jedro

Predlogu se ugodi ter se revizija dopusti o pravnem vprašanju, ali je upnik, kateremu so bila zaradi programske napake organizacije za plačilni promet pri izvrševanju sklepov o izvršbi pomotoma nakazana denarna sredstva, čeprav njegov dolžnik na svojem transakcijskem računu ni imel kritja oziroma dobroimetja, za nakazani znesek v razmerju do organizacije za plačilni promet neupravičeno obogaten.

## Izrek

Predlogu se ugodi ter se revizija dopusti o pravnem vprašanju, ali je upnik, kateremu so bila zaradi programske napake organizacije za plačilni promet pri izvrševanju sklepov o izvršbi pomotoma nakazana denarna sredstva, čeprav njegov dolžnik na svojem transakcijskem računu ni imel kritja oziroma dobroimetja, za nakazani znesek v razmerju do organizacije za plačilni promet neupravičeno obogaten.

## Obrazložitev

1. Sodišče druge stopnje je ugodilo pritožbi tožene stranke ter spremenilo (ugoditveno) sodbo sodišča prve stopnje tako, da je tožbeni zahtevek za plačilo 17.650,91 EUR z zakonskimi zamudnimi obrestmi od 5. 12. 2007 dalje zavrnilo, tožeči stranki pa naložilo povrnitev 525,90 EUR pravdnih in 929,00 EUR pritožbenih stroškov tožene stranke, obojih z morebitnimi zakonskimi zamudnimi obrestmi.

2. Zoper sodbo sodišča druge stopnje vlaga predlog za dopustitev revizije tožeča stranka.

3. Revizijsko sodišče ugotavlja, da so pogoji za dopustitev revizije iz prvega odstavka 367.a člena Zakona o pravdnem postopku (ZPP) izpolnjeni glede pravnega vprašanja, povzetega v izreku tega sklepa. Zato je predlogu ugodilo in revizijo glede njega dopustilo.